stanford-oval/wikipedia huggingface dataset:
Suippuvahakas

| Suippuvahakas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Hygrophoraceae
Suku::  Helovahakkaat Hygrocybe
Laji::  acutoconica
Kaksiosainen nimi
 Hygrocybe acutoconica  (Clem.) Singer 
Katso myös
   Suippuvahakas Commonsissa 
Infobox OKNimi-testi OK: 
Suippuvahakas (Hygrocybe acutoconica, syn. Hygrocybe persistens) on aluksi kartiomainen ja vanhemmiten laakea vahakaslaji. Vanhemmitenkin lakki voi olla koholla. Sienen lakki on tahmea ja oranssinpunainen tai kellanpunainen. Heltat ovat keltaiset tai kellanoranssit. Jalka on oranssinkeltainen. Sieni kasvaa laidunmailla kalkkialueilla. Se on Etelä- ja Keski-Suomessa melko yleinen.
Suunnistuksen maailmanmestaruuskilpailut 1974

Suunnistuksen maailmanmestaruuskilpailut 1974 pidettiin 20.–22. syyskuuta 1974 Tanskan Viborgissa. Kyseessä olivat lajin viidennet maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä. Henkilökohtaisen maailmanmestaruuden voittivat Ruotsin Bernt Frilén ja Tanskan Mona Nørgaard. Ruotsi voitti molemmat viestit.
Stein Erik Hagen

Stein Erik Hagen
Stein Erik Hagen (s. 22. heinäkuuta 1956) on norjalainen liikemies ja kauppias, eräs maan rikkaimmista henkilöistä.
Koulutus

Hagen opiskeli Wangin kauppalukiossa 1973–1975 ja Kjøpmannsinstituttet-kauppakoulussa 1975–1976.
Ura

Vuonna 1977 Hagen perusti Rimi-kauppaketjun, tuolloin nimellä Rimi 500. Siitä lähtien häntä on kutsuttu "Rimi-Hageniksi". Hän alkoi myydä osuuksiaan kauppaketjusta 1990-luvulla ja hän myi loput päivittäistavarakauppatoiminnoistaan vuonna 2004 ICA-ketjulle, jolloin hän sai 20 prosentin osuudestaan 6,6 miljardia kruunua.
Vuonna 1985 Hagen perusti investointiyhtiö Canican, joka on hänen perheensä omistuksessa. Yhtiön hallituksen keskeisissä tehtävissä ovat hänen lapsensa, ja tytär Caroline on ollut vuodesta 2014 Canica AS:n hallituksen puheenjohtaja. Vuonna 2005 yritys tuotti voittoa 1,9 miljardia kruunua. Canica on merkittävä omistaja muun muassa Orkla-konsernissa 23 % osuudella ja Hagenista tuli Orklan hallituksen puheenjohtaja toukokuussa 2006. Vuonna 2008 yksinomaan Orkla-omistuksen arvoksi arvioitiin noin 15 miljardia kruunua, joka tosin oli laskenut edellisvuodesta kymmenellä miljardilla. Heinäkuussa 2008 Hagen myi omistamansa Steen & Strøm -yhtiön 21,9 miljardilla kruunulla.
Hagen on tullut tunnetuksi myös merkittävistä lahjoituksistaan tutkimukseen ja koulutukseen. Hän lahjoitti esimerkiksi vuonna 2007 yhteensä 150 miljoonaa kruunua Norjan lääketieteelliseen tutkimukseen. Vuonna 2005 hän rahoitti näkyvästi myös kaikkien Norjan porvarillisten puolueiden vaalikampanjoita vastalauseena ammattiliittojen jakamalle vasemmiston vaalirahoitukselle.
Vuosina 2014–2015 suuri osa Hagenin varallisuudesta siirrettiin hänen muun muassa verotuksellisista syitä Sveitsiin muuttaneelle tyttärelleen Caroline Hagen Kjosille, jonka omistusosuus perheen pääyhtiö Canicasta kasvoi 99,75 prosenttiin. Järjestelyjen seurauksena Hagenille jäänyt omistusosuus on nimellisarvoltaan vain 0,25 prosenttia, mutta näille osakkeille kuuluu 70 prosentin äänioikeus yhtiön asioista päätettäessä.
Aiheesta muualla

Stein Erik Hagenin profiili Orklan sivustolla
Souleymane Ould Chebal

Souleymane Ould Chebal Moctar (s. 31. joulukuuta 1986) on mauritanialainen yleisurheilija, joka kilpailee keskimatkojen juoksussa.
Chebal osallistui MM-kisoihin ensimmäistä kertaa Osakassa 2007. Hän putosi tuolloin 800 metrillä ensimmäisellä kierroksella jäätyään eränsä kahdeksanneksi. Chebal oli maansa lipunkantaja Pekingin olympialaisten avajaisissa 2008, mutta putosi 800 metrin kilpailussa jälleen alkuerissä.
Ennätykset

Lähde: IAAF
800 m: 1.56,07 (2005)
Sinne sun tänne ja takaisin

| Sinne sun tänne ja takaisin Pentti Oskari Kankaan 7 seinähullua veljestä |
| --- | --- | --- |

Studioalbumin tiedot
 Äänitetty : 1977–78 
 Studio : Finnlevyn studiot
 Julkaistu: 1978
 Formaatti: LP-levy (ROLP 27)   C-kasetti (ROKA 27)
 Tuottaja(t): Jaakko Salo
 Tyylilaji: huumori, suomirock, poprock, soul, funk, iskelmä
 Kesto: 40.53
 Levy-yhtiö: Finndisc
 Levymerkki: Rondo
Muut kannet
   Albumin takakansi.
Listasijoitukset
  Suomi: 6. (maaliskuu 1978) 
Pentti Oskari Kankaan 7 seinähullun veljeksen muut julkaisut
| Lumikki ja seitsemän seinähullua 1974 | Sinne sun tänne ja takaisin 1978 | Tangorilla 1979 |
Singlet albumilta Sinne sun tänne ja takaisin
 ”Banaania poskeen” / ”Meidän sakin seuramatka” Julkaistu: 1977 (ROS 28)  ”Söteem” / ”Tarzan on täällä taas” Julkaistu: 1978 (ROS 33)
Sinne sun tänne ja takaisin on suomalaisen Pentti Oskari Kankaan 7 seinähullua veljestä -yhtyeen kolmas studioalbumi vuodelta 1978. Albumin tunnetuimpia kappaleita ovat avausraita ”Banaania poskeen” ja päätösraita ”Söteem”.
Levy menestyi hyvin ja oli parhaimmillaan Suomen virallisen listan kuudes pysyen listalla yhteensä 17 viikkoa. Albumilta julkaistuista singleistä ”Banaania poskeen” oli parhaimmillaan jukeboxien neljänneksi soitetuin single ja kahdeksantena singlemyyntilistalla. Single ”Söteem” puolestaan oli jukeboxien soitetuimpien listan sijalla viisi.
Albumi julkaistiin Finndiscin Rondo-levymerkillä LP-levynä ja C-kasettina eikä sitä ole toistaiseksi julkaistu CD-levynä.
Kappaleet > A-puoli

Banaania poskeen – 2.58 (alkup. ”Gimme dat banana”, säv. & alkup. san. Pietsch – Stein – Dietrich, suom. san. P. Reponen, sov. ei tiedossa)
Pus-pus-mies – 3.22 (alkup. ”Push Push Man”, säv. & alkup. san. H. Carpendale – J. Horn, suom. san. P. Reponen, sov. H. Keinonen)
Ei Suomi seiso – 3.19 (säv. Jaakko Salo, san. Jukka Virtanen, sov. H. Keinänen)
Matkamuistot – 2.45 (säv. Jaakko Salo, san. Jukka Virtanen, sov. J. Salo)
Meidän sakin seuramatka – 3.15 (säv. Jaakko Salo, san. Jukka Virtanen, sov. J. Salo)
Tropiikin yössä – 5.00 (säv. & sov. J. Salo, san. L. Hammi – J. Virtanen)
Kappaleet > B-puoli

Amanda – 2.56 (alkup. ”Amanda”, säv. D. Vangarde – J. Kluger – S. B. Kalenga, suom. san. J. Vainio, sov. J. Salo)
Jos mentäis yhteen – 2.40 (alkup. ”Let’s Stick Together”, säv. Harrison, suom. san. P. Reponen, sov. H. Keinänen)
Tarzan on täällä taas – 3.35 (alkup. ”Tarzan ist wieder da”, säv. L. Hudel – Aamor, alkup. san. L. Hudel, suom. san. J. Vainio, sov. K. Halonen)
Kunnon jatsi – 3.53 (alkup. ”Sir Duke”, säv. S. Wonder, suom. san. J. Tuominen, sov. H. Keinänen)
Sikermä "Sinne sun tänne" – 3.30
Lola pieni – 1.30 (säv. & san. trad., sov. O. Heikkilä)
Kangastusta – 1.00 (säv. K. Käyhkö, san. M. Maja, sov. O. Heikkilä)
Odessa – 1.00 (säv. trad., san. M. Maja, sov. O. Heikkilä – M. Maja)
Söteem – 3.40 (alkup. ”Je t’aime... moi non plus”, säv. & alkup. san. S. Gainsbourg, suom. san. J. Virtanen – E. Metsä, sov. J. Salo)
Kokoonpano > Pentti Oskari Kankaan 7 seinähullua veljestä

Seppo Korjus – saksofonit, trumpetti, venttiilipasuuna, huilu ja laulu
Hannu Keinänen – tenorisaksofoni ja laulu
Matti Saarinen – saksofonit ja laulu
Timo Hietanen – trumpetti, kitarat ja laulu
Arto Höytyläinen – kosketinsoittimet ja laulu
Juha Pentti – sähköbasso
Raimo Smedberg – rummut ja laulu
Kokoonpano > Tuotanto

Jukka Teittinen – äänitys (Finnlevyn studiot)
Jussi Aarnio – kotelo
Seppo Terävä – kotelo
Jaakko Salo – tuotanto
Sergei Mozjakin

| Sergei Mozjakin |
| --- | --- |

Henkilötiedot
Syntynyt: 30. maaliskuuta 1981 (ikä 43) Jaroslavl, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  vasen laitahyökkääjä
Maila:  oikea
Pituus:  180 cm
Paino:  89 kg
Pelaajaura
Pääsarjaura:  2000–2021
Aik. seurat:  TsSKA Moskova (RSL) HK Atlant (RSL/KHL) Metallurg Magnitogorsk (KHL)
NHL-varaus:  268. varaus, 2002 Columbus Blue Jackets
| Mitalit> Miesten jääkiekko.Maa:   Venäläiset olympiaurheilijat. Olympialaiset  | Mitalit> Miesten jääkiekko.Maa:   Venäläiset olympiaurheilijat. Olympialaiset  | Mitalit> Miesten jääkiekko.Maa:   Venäläiset olympiaurheilijat. Olympialaiset  | Miesten jääkiekko> Maa:   Venäläiset olympiaurheilijat. |
| --- | --- | --- | --- |
|  Kultaa | Pyeongchang 2018 | jääkiekko |  |
Maa:   Venäjä
| MM-kilpailut  | MM-kilpailut  | MM-kilpailut  |  |
|  Kultaa | Kanada 2008 | jääkiekko |  |
|  Kultaa | Sveitsi 2009 | jääkiekko |  |
|  Hopeaa | Saksa 2010 | jääkiekko |  |
|  Hopeaa | Tšekki 2015 | jääkiekko |  |
|  Pronssia | Venäjä 2016 | jääkiekko |  |
|  Pronssia | Saksa/Ranska 2017 | jääkiekko |  |
Sergei Valerevitš Mozjakin (ven. Сергей Валерьевич Мозякин, s. 30. maaliskuuta 1981 Jaroslavl, Venäjän SFNT, Neuvostoliitto) on venäläinen uransa lopettanut jääkiekkoilija.
Ura > Venäjän Superliiga

Pääsarjauran Mozjakin aloitti vuonna 2000 TsSKA Moskovassa. Vuonna 2002 Columbus Blue Jackets varasi Mozjakinin NHL:ään varausnumerolla 268. Kaudella 2005–2006 Mozjakin (20+32=52) voitti Venäjän Superliigan pistepörssin. Mozjakin kilpaili tasapäisesti runkosarjan pistepörssin voitosta yhdessä Aleksei Morozovin (23+26=49) ja Jevgeni Malkinin (21+26=47) kanssa. Kaudeksi 2006–2007 Mozjakin siirtyi HK Himik Moskovan alueeseen (nimi myöhemmin HK Atlant). Mozjakin voitti toistamiseen Superliigan pistepörssin kaudella 2007–2008 vain pisteen enemmän saaneena kuin Morozov.
Ura > KHL

KHL:n pistepörssin Mozjakin on voittanut kuusi kertaa: 2008–09, 2009–10, 2012–13, 2013–14, 2015–16 ja 2016–17, sekä maalipörssin neljästi: 2012–13, 2013–14, 2015–16 ja 2016–17. Hänet on valittu neljä kertaa KHL:n arvokkaimmaksi pelaajaksi, kuusi kertaa tähdistökentälliseen ja kuusi kertaa vuoden herrasmiespelaajaksi. Mozjakin on johtanut Metallurg Magnitogorskin kausilla 2013–2014 ja 2015–2016 Gagarin Cupin voittoon joukkueen kapteenina. Molemmilla kerroilla hänet on palkittu pudotuspelien arvokkaimpana pelaajana. Kaudella 2014–2015 Mozjakin rikkoi ensimmäisenä pelaajana 500 tehopisteen rajan KHL:ssä, kun runkosarjan ja pudotuspelien pisteet lasketaan yhteen. Hän johtaa KHL:n kaikkien aikojen maali- ja pistetilastoja.
Ura > Maajoukkue

Mozjakin oli voittamassa olympiakultaa venäläisten olympiaurheilijoiden joukkueessa 2018. Hän on pelannut Venäjän maajoukkueessa kahdeksat MM-kilpailut, joissa hän on voittanut kaksi maailmanmestaruutta: 2008, 2009,  kaksi hopeaa: 2010, 2015 ja kaksi pronssia: 2016, 2017.
Strange Little Birds

| Strange Little Birds Garbage |
| --- | --- | --- |

Studioalbumin tiedot
 Äänitetty : 2010 – 2012
 Julkaistu: 10. kesäkuuta 2016
 Tuottaja(t): Garbage, Steve Marker, Billy Bush
 Tyylilaji: Vaihtoehtorock
 Kesto: 42.50
 Levy-yhtiö: Stunvolume
Garbagen muut julkaisut
| The Absolute Collection 2012 | Strange Little Birds 2016 | No Gods No Masters 2021 |
Singlet albumilta Strange Little Birds
 ”Empty” Julkaistu: 20. huhtikuuta 2016
Strange Little Birds on yhdysvaltalaisen rockyhtye Garbagen kuudes studioalbumi, joka julkaistiin 10. kesäkuussa 2016.
Kappaleet

Sometimes – 2.52
Empty – 3.54
Blackout – 6.32
If I Lost You – 4.11
Night Drive Loneliness – 5.24
Even Though Our Love Is Doomed – 5.26
Magnetized – 3.54
We Never Tell – 4.25
So We Can Stay Alive – 6.01
Teaching Little Fingers to Play – 3.58
Amends – 6.04
Kappaleet > LP painoksen bonuskappale

FWY (Fucking with You) – 4.44
Käännös suomeksi
Strange Weather, Isn’t It?

| Strange Weather, Isn’t It? !!! |
| --- | --- | --- |

Studioalbumin tiedot
 Julkaistu: 23. elokuuta 2010
 Tyylilaji: dance-punk
 Kesto: 40.44
 Levy-yhtiö: Warp
!!!-yhtyeen muut julkaisut
| Myth Takes 2007 | Strange Weather, Isn’t It? 2010 | THR!!!ER 2013 |
Strange Weather, Isn’t It? on !!!-yhtyeen neljäs studioalbumi, joka julkaistiin 24. elokuuta 2010. Albumin ensimmäinen single, ”AM/FM” julkaistiin ilmaislatauksena yhtyeen nettisivulla sekä myöhemmin rajoitettuna vinyylipainoksena 13. heinäkuuta 2010.
Kappaleet

AM/FM – 4.55
The Most Certain Sure – 5.39
Wannagain Wannagain – 3.50
Jamie, My Intentions Are Bass – 5.06
Steady as the Sidewalk Cracks – 4.25
Hollow – 2.48
Jump Back – 3.21
Even Judas Gave Jesus a Kiss – 5.45
The Hammer – 4.54
Arvostelut

AllMusic:
Sortavalan piiri

| Сортава́льский район Sortavalski raion |
| --- | --- |

 Lippu:  Vaakuna
 Sijainti
Valtio:  Venäjän federaatio
Tasavalta:  Karjalan tasavalta
Hallinto:  
 – hallinnollinen keskus:  Sortavala
Väkiluku (2002):  35 596
 
Verkkosivu
Piirin kunnat
Sortavalan piiri on paikallishallinnollinen alue Karjalan tasavallan lounaisosassa, Laatokan pohjoispään ja  Suomen rajan välisellä alueella. Sen hallinnollinen keskus on Sortavalan kaupunki. Piiri käsittää aiemman Sortavalan kaupunkipiirin alueen.
Kunnat

Sortavalan piiriin kuuluu kolme kaupunkikuntaa ja kaksi kyläkuntaa:
Sortavala
Värtsilä
Helylä
Kaalamo
Haapalampi
Historia > Piiri 1940-1970

Sortavalan piiri oli hallintoalue Karjalan ASNT:ssa Laatokan pohjoisrannalla vuosina 1940–1970. Piirin rajoissa tapahtui tuona aikana joitain muutoksia ja se käsitti ajoittain laajemman alueen kuin nykyinen Sortavalan piiri.
Sortavalan piiri muodostettiin 9. heinäkuuta 1940. Se käsitti suunnilleen Suomen Moskovan rauhassa 12. maaliskuuta 1940 kokonaan luovuttamat Sortavalan kaupungin, Sortavalan maalaiskunnan ja Ruskealan sekä Uukuniemen, Kiteen, Pälkjärven ja Värtsilän luovutetut osat. Alueen suomalainen väestö evakuoitiin rauhan tultua ja niinpä Neuvostoliitto siirsi alueelle uutta väestöä.
Jatkosodassa Suomi valloitti alueen takaisin elokuussa 1941 ja muualle Suomeen evakuoitu väestö pääsi palaamaan kotiseudulleen. Moskovan välirauhassa 19. syyskuuta 1944 alue jouduttiin toistamiseen luovuttamaan Neuvostoliitolle, jossa alue muodosti jälleen Sortavalan piirin.
Sortavalan piiriin liitettiin vuonna 1957 Pitkärannan piirin länsiosa ja vuonna 1958 Kurkijoen piiri. Koko Karjalan ASNT:ssa suoritettiin hallintouudistus vuonna 1963, jolloin perustettiin kuusi teollisuuspiiriä ja neljä kyläpiiriä. Sortavalan piiristä muodostettiin Laatokanrannan kyläpiiri. Kuitenkin jo vuonna 1965 teollisuus- ja kyläpiirijaosta luovuttiin ja ne nimettiin piireiksi. Samalla Laatokanrannan piirin nimi muutettiin takaisin Sortavalan piiriksi. Sortavalan piirin itäosa liitettiin vuonna 1966 uudelleen perustettuun Pitkärannan piiriin.
Sortavalan piiri lakkautettiin 10. joulukuuta 1970, jolloin Värtsilän ja Valamon työläisasutuskeskukset sekä Ojavaisen, Rautakankaan, Ruskealan ja Sortavalan esikaupunkialueen kyläneuvostot siirrettiin Sortavalan kaupunkineuvoston hallinnon alaisuuteen. Lisäksi Sortavalan piirin eteläosasta perustettiin uusi Lahdenpohjan piiri, johon tulivat kuulumaan Lahdenpohjan kaupunki, Elisenvaaran työläisasutuskeskus sekä Kurkijoen, Lahdenpohjan ja Raivattulan kyläneuvostot. Tämä alue käsitti suunnilleen entisen Kurkijoen piirin alueen, mikä oli liitetty Sortavalan piiriin vuonna 1958.
Historia > Perustaminen uudelleen 2006

Sortavalan piiri muodostettiin uudelleen vuonna 2006 Venäjän kunnallishallintouudistuksen yhteydessä. Se muodostettiin Sortavalan kaupunkipiirin alueesta. Kuntajakoa ja kuntien nimiä muutettiin, ja piiri tuli käsittämään nykyiset Sortavalan, Värtsilän ja Helylän kaupunkikunnat sekä Kaalamon ja Haapalammen maalaiskunnat.
Aiheesta muualla

Wikimedia Commonsissa on kuvia tai muita tiedostoja aiheesta .
Sortavalan piirin virallinen verkkosivu (Arkistoitu – Internet Archive) (venäjäksi)
Справка об исторических, культурных, демографических и национальных особенностях Сортавальского района (Tietoja piiristä, mm. kansallisuusjakauma vuonna 2002) Virallinen Karjala. Karjalan tasavallan valtiovaltaelinten virallinen palvelin. Arkistoitu 2.10.2012. Viitattu 11.5.2013. (venäjäksi)
Strangeland

| Strangeland |
| --- | --- |

Ohjaaja:  John Pieplow
Käsikirjoittaja:  Dee Snider
Tuottaja:  David L. Bushell
Säveltäjä:  Anton Sanko
Kuvaaja:  Goran Pavicevic
Leikkaaja:  Joe Woo
Pääosat:   Dee Snider  Kevin Gage  Robert Englund 
Valmistustiedot
Valmistusmaa:  Yhdysvallat
Tuotantoyhtiö:  Shooting Gallery
Levittäjä:  Netflix
Ensi-ilta:  1998
Kesto:  85 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Strangeland on Dee Sniderin kirjoittama kauhu/jännityselokuva vuodelta 1998. Elokuva kertoo skitsofreniasta kärsivästä sadistisesta Captain Howdystä/Carlton Hendricksistä (häntä näyttelee Dee Snider itse), joka houkuttelee Internetistä uhreikseen nuoria kiduttaakseen heitä.
Captain Howdy

Captain Howdy on tuttu nimi muistakin yhteyksistä. Twisted Sisterin (jonka laulusolisti Dee Snider myös on) levyllä Stay Hungry (1984) kappaleessa Horror-teria mainitaan Captain Howdy. Sama nimi mainitaan myös Manaaja-elokuvassa, jossa Linda Blair kommunikoi tämän nimisen aaveen kanssa käyttäen Ouija-lautaa.[lähde? ]
Dee Snider on ripotellut elokuvaan pieniä viittauksia niin Twisted Sisterin musiikkiin, kuin mm. Robert Englundin näyttelemän Freddy Kruegerin (Painajainen Elm Streetillä) hahmoon.
Juoni

Captain Howdy käyttää Internetin chat-huoneita hyväkseen houkutellakseen luoksensa nuoria, joita tämän jälkeen kiduttaa julmasti eri tavoin. Suuri osa toiminnasta pyörii erilaisten lävistysoperaatioiden ympärillä. Kun Captain Howdy nappaa etsivä Mike Gagen tyttären, tämä ryhtyy ajojahtiin löytääkseen tämän. Captain Howdy saadaan lopulta kiinni, ja tämä tuomionsa kärsittyään ja saatuaan lääkityksen skitsofreniaansa palaa kotiinsa vain huomatakseen, ettei ole tervetullut sinne. Kaupungin väki käy hänen kimppuunsa, muttei onnistu hänen tappamisessaan. Lääkkeet katoavat, ja kohta Captain Howdy on taas entistä kovemmassa vauhdissa. Hän kidnappaa Gagen tyttären uudelleen, ja etsivän on pakko lähteä tämän perään vielä kerran.
Stephan Andersen

| 0 | 1 | 2 |
| --- | --- | --- |
 Stephan Andersen vuonna 2012.
Henkilötiedot
Koko nimi: Stephan Maigaard Andersen
Syntymäaika: 26. marraskuuta 1981 (ikä 42)
Syntymäpaikka: Kööpenhamina, Tanska
Pelipaikka: maalivahti
Pituus: 188 senttimetriä
Junioriseurat
: Brøndby IF
Seurat
| Vuodet | Seura | O (M) |
| 2000–2002 2002–2004 2004–2007 2007–2011 2011– | Hvidovre IF Akademisk Boldklub Charlton Athletic Brøndby IF Evian TGFC | 45 (0) 62 (0) 17 (0) 137 (0) 6 (0) |
Maajoukkue
| 2004–2015 | Tanska | 30 (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 7. elokuuta 2018.
Stephan Maigaard Andersen (s. 26. marraskuuta 1981 Kööpenhamina, Tanska) on tanskalainen jalkapalloilija. Hän on seuratasolla pelannut kotimaansa lisäksi Englannissa, Ranskassa, Espanjassa ja Alankomaissa. Hän on pelipaikaltaan maalivahti.
Seurajoukkueura

Andersen aloitti ammattilaisuransa Hvidovre IF:n juniorijoukkueessa ja siirtyi sieltä Brøndby IF:ään. Hän kuitenkin lähti Brøndbystä talvella 1999, koska hänelle ei luvattu pitkäaikaista sopimusta. Andersen siirtyi takaisin Tanskan 1-divisioonaan, jossa hänen lahjakkuutensa huomattiin.
Maaliskuussa 2002 Hvidovren omistaja, ammattilaismaalivahti Peter Schmeichel päätti purkaa Andersenin sopimuksen joukkueessa. Hän alkoi saamaan tarjouksia muutamilta englantilaisilta joukkueilta, muun muassa Aston Villalta ja Sunderland AFC:ltä. Jälkimmäinen kuitenkin päätti ostaa norjalaisen Thomas Myhren eikä huomioinut Andersenia, joka lopulta siirtyi Akademisk Boldklubiin, Tanskan SAS-Liigan mestarijoukkueeseen 2002.
Kesäkuussa 2004 Andersen muutti Englantiin liittyäkseen Charlton Athleticiin. Siirtosumma oli tuolloin kahdeksan miljoonaa tanskan kruunua. Ensimmäisenä vuonna hän ei kuitenkaan saanut paljoa peliaikaa, mutta kaudella 2005–2006 joukkueen ykkösmaalivahdin Dean Kielyn loukkaannuttua hän sai mahdollisuuden pelata.
Marraskuussa 2006 Andersen päätti palata Tanskan Superliigaan, Brøndby IF:ään ja sopimus astuikin voimaan tammikuussa 2007. Hän auttoi joukkueen voittamaan Tanskan cupin 2008 sekä valittiin parhaaksi tanskalaiseksi maalivahdiksi 2008. Sittemmin hän on pelannut muun muassa ranskalaisessa Evian TGFC:ssä.
Kansainvälinen ura

Andersen kutsuttiin Tanskan alle 21-vuotiaiden maajoukkueeseen kesäkuussa 2001, jossa hän syrjäytti kaksi vuotta vanhemman Rune Pedersenin. Joukkueessa Andersen ehti pelata 21 ottelua ja vuonna 2003 hänet valittiin Tanskan vuoden lahjakkaimmaksi alle 21-vuotiaaksi pelaajaksi.
Maajoukkuedebyyttinsä hän teki maaliskuussa 2004 ystävyysottelussa Espanjaa vastaan. Hänet valittiin myös Tanskan joukkueeseen vuoden 2010 maailmanmestaruuskilpailuihin. Kaikkiaan hän on pelannut 30 maaottelua.
Stanford Encyclopedia of Philosophy

Stanford Encyclopedia of Philosophy on Stanfordin yliopiston ylläpitämä ilmainen filosofiaan keskittynyt internetissä julkaistava tietosanakirja. Se on eräs filosofien eniten käyttämistä ja viitatuimmista palveluista.[lähde? ] Artikkelien kirjoittamiseen ja ylläpitämiseen osallistuu alan asiantuntijoita 65 instituutiosta ympäri maailmaa.[lähde? ]
Vaikka tietosanakirja julkaistaan internetissä, se pyrkii noudattamaan perinteistä akateemista lähestymistapaa tiedon tuottamiseen. Jokaisen tietosanakirjan artikkelin on kirjoittanut alan asiantuntija ja artikkelit on vertaisarvioitu.
Historia

Stanford Encyclopedia of Philosophy -projekti perustettiin syyskuussa 1995 John Perryn ajatuksesta. Mukana perustamisessa oli Edward N. Zalta joka kehitti "dynaamisen referenssityön" -konseptin jonka pohjalta sivustoa ryhdyttiin suunnittelemaan ja toteuttamaan. Projektia testattiin vuoteen 1997 saakka, jolloin se julkistettiin yleisölle. Vuonna 1998 projektiin liittyivät Colin Allen ja Uri Nodelman jotka suunnittelivat uuden toimintamallin sekä nykyisen ulkoasun sivustolle.
Julkaisuja

"From SEP to SEPIA: How and why Indiana University is helping the Stanford Encyclopedia of Philosophy",  Colin Allen ja Cecile Jagodzinski, julkaistaan syyskuussa 2006.
"The Stanford Encyclopedia of Philosophy: A University-Library Partnership in Support of Scholarly Communications and Open Access",  Edward N. Zalta, julkaistaan syyskuussa 2006.
"I Hear the Train A Comin'",  Greg Tananbaum, 08/2006
"Digital Workflow Concepts for Dynamic Reference Works", Pyhän Reginan yliopisto, Tammikuu 2000.
"Stanford Encyclopedia of Philosophy", Edward N. Zalta, 1999.
"Why Philosophy Needs a ‘Dynamic’ Encyclopedia", John Perry ja Edward N. Zalta, 1997.
Aiheesta muualla

Stanford Encyclopedia of Philosophyn sivut (englanniksi)
Strange Music

| Strange Music |
| --- | --- |
Perustettu:  1999
Perustajat:  Travis O'Guin, Aaron "Tech N9ne" Yates
Tyylilajit:  Midwest Hip Hop, R&B, Horrorcore
Kotimaa:  Yhdysvallat
Sijainti:  Kansas City, Missouri
Infobox OKNimi-testi OK: 
Strange Music on yhdysvaltalainen hip hopiin erikoistunut levy-yhtiö.
Levy-yhtiön artistien musiikki keskittyi alun perin lähinnä Tech N9nen luomaan tyyliin, jossa perinteisiä Midwest hip hopin aineksia kuten nopeaa chopper-räppäystä sekoitettiin horrorcoren, rockin ja elektronisen hip hopin elementteihin. Viime vuosina Strange Music on kuitenkin laajentanut genrekattaustaan ja yhtiön talliin on otettu mm. R&B-artisti Mackenzie Nicole, popyhtye AboveWaves ja laulaja Darrein Safron.
Strange Musicin artisteilla on kehittynyt myös omanlainen tyylinsä horrorcoren suhteen. Useimmista genren artisteista poiketen he eivät pääasiallisesti räppää väkivallasta tai murhista vaan käsittelevät usein yliluonnollisen ja mustaa magiaa sivuavan tematiikan ympärillä mm. hulluksi tulemista, pahuutta ja elämän kriisejä. Linjasta poikkesi kuitenkin yhtiön entinen artisti Brotha Lynch Hung, joka säilytti jo 90-luvulla syntyneen eksplisiittisen sanoitustyylinsä, jossa hän hyppäsi usein kappaleissaan itse sarjamurhaajan rooliin ja räppäsi yksityiskohtaisesti esimerkiksi kannibalismista ja itsemurhasta.
Nykyiset artistit

Tech N9ne
¡MAYDAY!
Krizz Kaliko
Kutt Calhoun
Big Scoob
Rittz
K.A.B.O.S.H.
816 Boyz
Jay Rock
Prozak
Stevie Stone
Darrein Safron
AboveWaves
Mackenzie Nicole
Entiset artistit

Grave Plott (Killa C & Liquid Assassin)
Project Deadman (Prozak & Mike E. Clark)
Skatterman & Snug Brim
Cognito
Rittz
Brotha Lynch Hung
Young Bleed